Държавен вестник, бр. 55, 2008 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  55
ПОСТАНОВЛЕНИЕ № 131
ОТ 6 ЮНИ 2008 Г.
за предоставяне на финансова помощ на Ки-
тайската народна република и на Бирма/Ми-
анма за намаляване на негативните после-
дици от сполетелите ги природни бедствия
МИНИСТЕРСКИЯТ СЪВЕТ
П О С Т А Н О В И :
Чл. 1. Предоставя хуманитарна помощ на
Китайската народна република в размер
100 000 евро. Помощта да бъде предоставена под
формата на финансови средства, които да пос-
тъпят на разпореждане на китайските власти,
ангажирани в намаляване на негативните пос-
ледици от разрушителното земетресение, спо-
летяло страната.
Чл. 2. Предоставя финансова помощ на Бир-
ма/Мианма в размер 50 000 евро за намаляване
на негативните последици от опустошителния
циклон “Наргис”, сполетял страната. Помощта
да бъде предоставена под формата на финансо-
ви средства, които да бъдат предадени чрез
подходящ многостранен механизъм в рамките
на ООН или Европейския съюз.
Чл. 3. Средствата по чл. 1 и 2 да бъдат пре-
доставени за сметка на предвидените в цен-
тралния бюджет на Република България за 2008 г.
средства за официална помощ за развитие.
Чл. 4. Министърът на финансите да извър-
ши налагащите се промени по бюджета на
Министерството на външните работи за 2008 г.
по реда на чл. 34, ал. 1 от Закона за устройство-
то на държавния бюджет.
Заключителни разпоредби
§ 1. Постановлението се приема на основа-
ние чл. 28, ал. 1 от Закона за устройството на
държавния бюджет.
§ 2. Изпълнението на постановлението се
възлага на министъра на външните работи и на
министъра на финансите.
§ 3. Постановлението влиза в сила от 5 юни
2008 г.
Министър-председател:
Сергей Станишев
Главен секретар на Министерския съвет:
Севдалин Мавров
27043
ПОСТАНОВЛЕНИЕ № 132
ОТ 6 ЮНИ 2008 Г.
за приемане на Наредба за условията и реда за
създаване на ведомствени военновременни
запаси на Министерството на отбраната
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за условия-
та и реда за създаване на ведомствени военновре-
менни запаси на Министерството на отбраната.
Заключителна разпоредба
Параграф единствен. Постановлението вли-
за в сила от деня на обнародването му в “Дър-
жавен вестник”.
Министър-председател:
Сергей Станишев
Главен секретар на Министерския съвет:
Севдалин Мавров
НАРЕДБА
за условията и реда за създаване на ведомст-
вени военновременни запаси на Министерст-
вото на отбраната
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се уреждат условията
и редът за осъществяване на дейностите по
създаване на ведомствени военновременни за-
паси на Министерството на отбраната, нарича-
ни по-нататък “военновременни запаси”.
(2) Дейностите по създаване на военновре-
менните запаси включват:
1. планиране и създаване на военновремен-
ни запаси;
2. съхраняване, поддържане, опазване и об-
новяване на военновременните запаси;
3. освобождаване и ползване на военновре-
менните запаси;
4. отчитане и контролиране на военновре-
менните запаси;
5. финансиране на военновременните за-
паси.
(3) Дейностите по ал. 2 се ръководят от ми-
нистъра на отбраната или от упълномощено от
него длъжностно лице.
Чл. 2. Военновременните запаси представ-
ляват материали, суровини, горива, хранител-
ни продукти, медицинско имущество, въоръже-
ние, ракети, бойни припаси, бойна и специална
техника, военнотехническо имущество, кому-
никационно оборудване, вещево имущество,
противопожарно оборудване и други материал-
ни ресурси и са предназначени да осигурят при
положение на война и военно положение пот-
ребностите на въоръжените сили за определен
период от време.
Чл. 3. Военновременни запаси са частна дър-
жавна собственост.
Чл. 4. Класифицирането на военновремен-
ните запаси по предназначение, по нива и по
видове въоръжени сили, ешелонирането, отче-
тът, снемането от отчет и тяхното бракуване се
осъществяват по ред, определен от министъра
на отбраната.
Г л а в а  в т о р а
ПЛАНИРАНЕ И СЪЗДАВАНЕ НА
ВОЕННОВРЕМЕННИ ЗАПАСИ
Чл. 5. Планирането на военновременните
запаси включва: